Lituanian
Lo lituanian o lituan (nom autoctòn: lietuvių kalba) es una lenga baltica (e indoeuropèa) parlada en Lituània, ont es la lenga oficiala. Ten aperaquí 4 milions de locutors nadius. Es tanben una de las lengas oficialas de l'Union Europèa dempuèi l'adesion del país l'1 de julh de 2004.

Classificacion 

Lo lituanian es una de las doas lengas balticas amb lo leton qu'an subreviscut fins uèi. Lo prussian ancian, la tresena lenga baltica coneguda se moriguèt pendent lo sègle XIX. Las lengas balticas an son grop pròpri que forma una branca distinta dins la familha de las lengas indoeuropèas.

Distribucion geografica 

Lo lituanian se parla essencialament en Lituània. Es tanben parlat pels lituanians que vivon en Bielorussia, Letònia, Polonha e Russia. Es estat exportat per las comunitats emigrantas en Argentina, Austràlia, Brasil, Canadà, Estònia, Islàndia, Irlanda, Russia e als Estats Units d'America.

Qualques mots de lituanian 

 Lituanian (adj.): Lietuviškai
 la lenga lituaniana: lietuvių (kalba)
 Adieu (d'arribada, informal): labas
 Adieu, al còp que ven (informal): iki! 
 Per plaser: prašau
 Mercé: ačiū
 Òc: taip
 Non: ne 
 Perdon: atsiprašau 
 Compreni pas: nesuprantu

Inventari de lengas
Lenga baltica
Lenga oficiala de l'Union Europèa